|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣΚΑΙ ΘΡΗΣΚΕΥΜΑΤΩΝ--------**ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ****Δ/ΝΣΗ Π.Ε ΔΥΤΙΚΗΣ ΑΤΤΙΚΗΣ** **------**Ελ. Βενιζέλου 82, Τ.Κ 19200 ΕλευσίναΠληροφορίες: Σελτσιώτη Δ.Τηλ.: 213-1600846Fax: 213-1600847E-mail: mail@dipe-dytik.att.sch.gr |  **Ελευσίνα, 14-03-2017** **Αριθ. Πρωτ.: Φ.14.1/1010** **ΠΡΟΣ:** Όλες τις Σχολικές Μονάδες  της Δ/νσης Π.Ε Δυτικής Αττικής |

**ΘΕΜΑ : Υποβολή υπεύθυνων δηλώσεων ν.1256/1982**

 Σχετ: τα υπ’ αρ. 81953/22-12-2016 και 18276/8-3-2016 έγγραφα του Ελεγκτικού

 Συνεδρίου

 Σας ενημερώνουμε ότι, σύμφωνα με τα υπ’ αρ. 81953/22-12-2016 και 18276/8-3-2016 έγγραφα του Ελεγκτικού Συνεδρίου, «όλες οι κατηγορίες υπαλλήλων, ανεξαρτήτως σχέσης εργασίας με το δημόσιο, εφόσον λαμβάνουν οποιουδήποτε είδους πρόσθετες αποδοχές, πέραν των τακτικών της κύριας θέσης τους» υποχρεούνται να συμπληρώσουν και να υποβάλουν υπεύθυνη δήλωση του ν. 1256/1982.

 Ειδικότερα, στην περίπτωση που κάποιος υπάλληλος **που μισθοδοτείται** **από την Διεύθυνση Πρωτοβάθμιας Εκπαίδευσης Δυτικής Αττικής** έχει λάβει μέχρι σήμερα αποδοχές από δεύτερη θέση στο δημόσιο ή σύνταξη ή οποιαδήποτε άλλη αμοιβή από φορέα του στενού και ευρύτερου δημόσιου τομέα (π.χ. αμοιβή από άσκηση ιδιωτικού έργου, συμμετοχή στη διεξαγωγή των Πανελλαδικών Εξετάσεων) για εργασία που παρασχέθηκε κατά το **Β΄ εξάμηνο του 2016** (συμπεριλαμβανόμενων των συμβάσεων έργου), οφείλει να συμπληρώσει ατομικά τις δύο υπεύθυνες δηλώσεις (**α.** προς Ελεγκτικό Συνέδριο και **β.** προς Διεύθυνση Πρωτοβάθμιας Εκπαίδευσης Δυτικής Αττικής) και τον πίνακα, τα οποία επισυνάπτονται στο παρόν έγγραφο και να τα υποβάλει στην υπηρεσία έως την **Παρασκευή 24-03-2017**. Την ίδια υποχρέωση θα έχει για κάθε εξάμηνο κάθε έτους εφεξής. Στις κατηγορίες αμοιβών που δηλώνονται δεν περιλαμβάνονται εισοδήματα από αμιγώς ιδιωτικά έργα ή εκμετάλλευση περιουσιακών στοιχείων.

Σε ό,τι αφορά τις αποδοχές κύριας απασχόλησης, ο υπάλληλος μπορεί να λάβει τα απαιτούμενα στοιχεία από τα μηνιαία ενημερωτικά σημειώματα μισθοδοσίας που αποστέλλονται κάθε μήνα στο προσωπικό του **e-mail** από το Τμήμα Εκκαθάρισης της Διεύθυνσής μας.

 Σε ό,τι αφορά τις **πρόσθετες αμοιβές**, θα πρέπει να βεβαιώνει ενυπόγραφα το δηλούμενο ποσό στη συνημμένη υπεύθυνη δήλωση(β) προς Διεύθυνση Πρωτοβάθμιας Εκπαίδευσης Δυτικής Αττικής. Οι εκάστοτε αμοιβές δηλώνονται εφόσον έχουν εισπραχθεί μέχρι και την ημερομηνία υποβολής των Υπεύθυνων Δηλώσεων και αναφέρονται σε κάθε περίπτωση στο χρονικό διάστημα της παρασχεθείσας εργασίας, επιμεριζόμενες κατά μήνα. Στην περίπτωση που έχουν ληφθεί πρόσθετες αμοιβές από περισσότερους τους ενός φορείς, θα πρέπει να υποβληθούν ισάριθμες υπεύθυνες δηλώσεις. Τέλος, στην περίπτωση που ο υπάλληλος εισπράξει στο μέλλον αμοιβές για εργασία που παρασχέθηκε στο Β΄ εξάμηνο του 2016 θα πρέπει να υποβάλει υπεύθυνη δήλωση για το αντίστοιχο χρονικό διάστημα είτε σε αντικατάσταση προηγούμενης ή για πρώτη φορά, λόγω καθυστερημένης είσπραξης των δηλούμενων αμοιβών.

 Σε ό,τι αφορά τους εκπαιδευτικούς της Διεύθυνσης Π.Ε Δυτικής Αττικής οι οποίοι έλαβαν **από την** **Διεύθυνση Π.Ε Δυτικής Αττικής** αμοιβές για υπερωριακή απασχόληση, σας ενημερώνουμε ότι η Υπηρεσία θα βεβαιώσει συγκεντρωτικά τα δέοντα. Οι εν λόγω υπάλληλοι υποχρεούνται μόνο να συμπληρώσουν τη συνημμένη υπεύθυνη δήλωση **(γ)** που αφορά στην υπερωριακή απασχόληση και να μας την υποβάλουν.

 Παρακαλούμε να ενημερωθούν ενυπόγραφα όλοι οι εκπαιδευτικοί των Σχολικών Μονάδων της Δ/νσης Π.Ε Δυτικής Αττικής.

 **Ο Δ/ντής Π.Ε Δυτικής Αττικής**

 **Σπύρου Παναγιώτης**